8. การจัดการ

  8.1 โครงสร้างการจัดการ

โครงสร้างกรรมการบริษัทประกอบด้วยคณะกรรมการ 5 ชุด โดยแบ่งเป็น คณะกรรมการบริษัท
คณะกรรมการตรวจสอบ คณะกรรมการสรรหาและกำหนดค่าตอบแทน
คณะกรรมการกำกับดูแลกิจการ/บรรษัทภิบาล และคณะกรรมการบริหารความเสี่ยง
โดยมีรายละเอียดดังต่อไปนี้

  1. คณะกรรมการบริษัท

  คณะกรรมการบริษัท ตามหนังสือรับรองกระทรวงพาณิชย์ลงวันที่ 6 สิงหาคม 2555 มีจำนวน 11
  ท่าน ประกอบด้วย

  - กรรมการที่เป็นผู้บริหาร จำนวน 4 ท่าน

  - กรรมการที่ไม่เป็นผู้บริหาร จำนวน 2 ท่าน

  - กรรมการที่เป็นอิสระ จำนวน 5 ท่าน

คณะกรรมการบริษัท ประกอบด้วยผู้ทรงคุณวุฒิที่มีความรู้ ความสามารถ
และประสบการณ์ที่เป็นประโยชน์ต่อบริษัทฯ ดังรายชื่อต่อไปนี้

  -------- ---------------------------------- ---------------------------
  ลำดับที่    รายชื่อ                              ตำแหน่ง

  1        นายวันชัย คุณานันทกุล                   กรรมการผู้อำนวยการ

  2        นายมนู เลียวไพโรจน์                   กรรมการอิสระ

  3        นายสุพงศ์ ชยุตสาหกิจ                   กรรมการอิสระ

  4        นายเล็ก สิขรวิทย                      กรรมการอิสระ

  5        ดร.บุญวา ธรรมพิทักษ์กุล                 กรรมการอิสระ

  6        นายมติ ตั้งพานิช                       กรรมการอิสระ

  7        นางอรชร คุณานันทกุล                   กรรมการ

  8        นายสุรศักดิ์ คุณานันทกุล                  กรรมการ

  9        นางนภาพร หุณฑนะเสวี                  กรรมการ

  10       นายสุรพล คุณานันทกุล                   กรรมการ

  11       นายสิทธิชัย คุณานันทกุล                  กรรมการ
  -------- ---------------------------------- ---------------------------

โดยคณะกรรมการบริษัท ได้แต่งตั้งนางสาววิสาร์กร อุ่นผล เป็นเลขานุการบริษัท
เพื่อให้เป็นไปตามพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
และหลักการกำกับดูแลกิจการที่ดีของบริษัทฯ โดยมีหน้าที่ความรับผิดชอบหลัก ดังนี้

  1. ให้คำแนะนำเบื้องต้นแก่กรรมการเกี่ยวกับข้อกฎหมาย กฎเกณฑ์ และระเบียบปฏิบัติต่าง ๆ
  ที่เกี่ยวข้อง

  2. ดูแลให้บริษัทฯมีการปฏิบัติตามกฎหมาย ข้อบังคับบริษัทฯ ระเบียบที่เกี่ยวข้อง
  และหลักการกำกับดูแลกิจการที่ดี

  3. จัดการประชุมผู้ถือหุ้น
  และการประชุมคณะกรรมการให้เป็นไปตามที่กฎหมายและข้อบังคับกำหนด
  และติดตามให้มีการปฏิบัติตามอย่างถูกต้องและสม่ำเสมอ

  4. จัดทำและเก็บรักษารายงานการประชุม
  รวมถึงประสานงานให้มีการปฏิบัติตามมติคณะกรรมการหรือมติผู้ถือหุ้นอย่างมีประสิทธิภาพ

  5. ดูแลให้มีการเปิดเผยข้อมูลและรายงานสารสนเทศต่าง ๆ
  ให้เป็นไปตามข้อกำหนดของตลาดหลักทรัพย์แห่งประเทศไทย
  คณะกรรมการกำกับหลักทรัพย์และตลาดหลักทรัพย์ และหน่วยงานกำกับดูแลอื่นที่เกี่ยวข้อง

  6. ติดต่อและสื่อสารกับผู้ถือหุ้น และหน่วยงานกำกับดูแลที่เกี่ยวข้อง
  โดยผู้ถือหุ้นสามารถสอบถามหรือขอข้อมูลต่างๆ ที่ต้องการทราบ
  โดยติดต่อสอบถามได้ที่หมายเลขโทรศัพท์ (02) 384 2876 ต่อ 2409 หรือส่งคำถามผ่านทาง
  Email: visakorn@furnituresystem.com

  7. ส่งเสริมให้มีการฝึกอบรมหลักสูตรต่าง ๆ
  และให้ข้อมูลที่เป็นประโยชน์ต่อการปฏิบัติหน้าที่ของกรรมการใหม่

  8. ภารกิจอื่น ๆ ตามที่คณะกรรมการบริษัทมอบหมาย

เลขานุการบริษัท ได้ผ่านการอบรมหลักสูตร Corporate Secretary Development Program
รุ่นที่ 10 จัดโดยสมาคมบริษัทจดทะเบียนไทย (Thai Listed Companies Association)

กรรมการผู้มีอำนาจลงนาม

กรรมการกลุ่ม ก. มีสองคน คือ นายวันชัย คุณานันทกุล นางนภาพร หุณฑนะเสวี

กรรมการกลุ่ม ข. มีสามคน คือ นายสุรศักดิ์ คุณานันทกุล นายสุรพล คุณานันทกุล นายสิทธิชัย
คุณานันทกุล

โดยกรรมการหนึ่งคนจากกลุ่ม ก. ลงลายมือชื่อร่วมกับกรรมการอีกคนหนึ่งจากกลุ่ม ข.
และประทับตราสำคัญของบริษัท

อำนาจหน้าที่ของคณะกรรมการบริษัท

1.  กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
    ตลอดจนมติที่ประชุมผู้ถือหุ้น

2.  คณะกรรมการอาจมอบหมายให้กรรมการคนหนึ่งหรือหลายคน
    หรือบุคคลอื่นใดปฏิบัติการอย่างใดอย่างหนึ่งแทนคณะกรรมการก็ได้

3.  คณะกรรมการของบริษัท ต้องประชุมกันอย่างน้อย 3 เดือนต่อครั้ง ณ
    ท้องที่อันเป็นที่ตั้งสำนักงานใหญ่หรือสาขาของบริษัทฯ หรือจังหวัดใกล้เคียง

4.  คณะกรรมการต้องจัดให้มีการประชุมผู้ถือหุ้นเป็นการประชุมสามัญประจำปี ภายใน 4
    เดือนนับแต่วันสิ้นสุดของรอบปีบัญชีของบริษัทฯ
    และจะเรียกประชุมผู้ถือหุ้นเป็นการประชุมวิสามัญเมื่อใดก็ได้ สุดแต่จะเห็นสมควร

คุณสมบัติของกรรมการอิสระ

1. ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท ทั้งนี้
ให้นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัท
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงานคณะกรรมการกำกับหลักทรัพย์และตลาดหลักทรัพย์
ทั้งนี้ ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ หรือที่ปรึกษา
ของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัท

3. ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย ในลักษณะที่เป็น
บิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร ผู้ถือหุ้นรายใหญ่
ผู้มีอำนาจควบคุม
หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทหรือบริษัทย่อย

4. ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของบริษัท ในลักษณะที่อาจเป็นการขัดขวาง
การใช้วิจารณญาณอย่างอิสระของตน รวมทั้งไม่เป็นหรือเคยเป็น ผู้ถือหุ้นที่มีนัย
หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัท
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงานคณะกรรมการกำกับหลักทรัพย์และตลาดหลักทรัพย์

  ความสัมพันธ์ทางธุรกิจตามวรรคหนึ่ง
  รวมถึงการทำรายการทางการค้าที่กระทำเป็นปกติเพื่อประกอบกิจการ
  การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
  หรือการให้หรือรับความช่วยเหลือทางการเงิน ด้วยการรับหรือให้กู้ยืม ค้ำประกัน
  การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน
  ซึ่งเป็นผลให้บริษัทหรือคู่สัญญามีภาระหนี้ที่ต้องชำระต่ออีกฝ่ายหนึ่ง
  ตั้งแต่ร้อยละสามของสินทรัพย์ที่มีตัวตนสุทธิของบริษัทฯหรือตั้งแต่ยี่สิบล้านบาทขึ้นไป
  แล้วแต่จำนวนใดจะต่ำกว่า ทั้งนี้
  การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการกำกับตลาดทุนว่าด้วยหลักเกณฑ์ในการทำรายการที่เกี่ยวโยงกัน
  โดยอนุโลม แต่ในการพิจารณาภาระหนี้ดังกล่าว
  ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจกับบุคคลเดียวกัน

5. ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัทสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงานคณะกรรมการกำกับหลักทรัพย์และตลาดหลักทรัพย์

6. ไม่เป็นหรือเคยเป็นผู้ให้บริการทางวิชาชีพใด ๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงานคณะกรรมการกำกับหลักทรัพย์และตลาดหลักทรัพย์

7. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
หรือผู้ถือหุ้นซึ่งเป็น ผู้ที่เกี่ยวข้องกับผู้ถือหุ้นรายใหญ่

8.
ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อย
หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่รับเงินเดือนประจำ
หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อย

9.
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ
ภายหลังได้รับการแต่งตั้งให้เป็นกรรมการอิสระที่มีลักษณะเป็นไปตามวรรคหนึ่ง (1) ถึง (9) แล้ว
กรรมการอิสระอาจได้รับมอบหมายจาก

คณะกรรมการ ให้ตัดสินใจในการดำเนินกิจการของบริษัท บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัท
โดยมีการตัดสินใจในรูปแบบขององค์คณะ (collective decision) ได้

(ผู้ที่เกี่ยวข้อง หมายรวมถึง ผู้ที่มีความสัมพันธ์ หรือเกี่ยวข้องกับบริษัท
จนทำให้ไม่สามารถทำหน้าที่ได้อย่างอิสระหรือคล่องตัว เช่น ผู้ขายสินค้า ลูกค้า เจ้าหนี้ ลูกหนี้
หรือผู้ที่มีความเกี่ยวข้องทางธุรกิจอย่างมีนัยสำคัญ เป็นต้น

กรรมการที่มีส่วนร่วมบริหารงาน หมายถึง กรรมการที่ดำรงตำแหน่งเป็นผู้บริหาร
กรรมการที่ทำหน้าที่รับผิดชอบเยี่ยงผู้บริหาร และกรรมการที่มีอำนาจลงนามผูกพัน
เว้นแต่แสดงได้ว่าเป็นการลงนามผูกพันตามรายการที่คณะกรรมการมีมติอนุมัติไว้แล้ว
และเป็นการลงนามร่วมกับกรรมการรายอื่น

บริษัทย่อยลำดับเดียวกัน หมายถึง บริษัทย่อยตั้งแต่ 2 บริษัทขึ้นไปที่มีบริษัทใหญ่เป็นบริษัทเดียวกัน

การแต่งตั้งคณะกรรมการอิสระ

คณะกรรมการบริษัท และ/หรือ ที่ประชุมผู้ถือหุ้น เป็นผู้แต่งตั้งคณะกรรมการอิสระ
ซึ่งมีคุณสมบัติตามที่ระบุข้างต้น กรรมการอิสระจะมีวาระการดำรงตำแหน่งตามที่ที่คณะกรรมการบริษัท
หรือที่ประชุมผู้ถือหุ้นกำหนด ปัจจุบันบริษัทฯ มีกรรมการอิสระจำนวน 5 ท่าน (คิดเป็นร้อยละ 45
ของจำนวนกรรมการทั้งคณะ)

  2. คณะกรรมการตรวจสอบ

การประชุมคณะกรรมการบริษัท ครั้งที่ 3/2555 เมื่อวันที่ 27 สิงหาคม 2555
ได้อนุมัติให้คณะกรรมการตรวจสอบกลับเข้าดำรงตำแหน่งอีกวาระหนึ่ง
ซึ่งมีวาระการดำรงตำแหน่งคราวละ 3 ปี โดยกรรมการมีคุณสมบัติตามที่สำนักงานกลต.
และตลาดหลักทรัพย์กำหนด และทุกท่านเป็นกรรมการอิสระ ประกอบด้วยกรรมการ 3 ท่าน ดังนี้

+------+----------------------+---------------------------------------+
| ล    | รายชื่อ                | ตำแหน่ง                                |
| ำดับที่ |                      |                                       |
+------+----------------------+---------------------------------------+
| 1    | นายมนู เลียวไพโรจน์     | ประธานคณะกรรมการตรวจสอบ               |
+------+----------------------+---------------------------------------+
| 2    | นายสุพงศ์ ชยุตสาหกิจ     | กรรมการตรวจสอบ                        |
+------+----------------------+---------------------------------------+
| 3    | นายเล็ก สิขรวิทย        | กรรมการตรวจสอบ                        |
|      |                      |                                       |
|      |                      | (เป็นกรรมการตรวจสอบที่มีความรู้             |
|      |                      | และ                                   |
|      |                      | ประสบการณ์ในการสอบทานงบการเงินของบริษัทฯ) |
+------+----------------------+---------------------------------------+

โดยมีนางสาววิสาร์กร อุ่นผล เป็นเลขานุการของคณะกรรมการตรวจสอบ

ที่ประชุมคณะกรรมการบริษัท ครั้งที่ 3/2555 ได้มีมติอนุมัติกฎบัตรคณะกรรมการตรวจสอบขึ้น
ซึ่งมีความสอดคล้องและเป็นไปในแนวทางเดียวกันกับสำนักงานกลต. และตลาดหลักทรัพย์ฯ
ซึ่งได้ประกาศและมีผลบังคับตั้งแต่วันที่ 27 สิงหาคม 2555
โดยได้กำหนดคุณสมบัติและอำนาจหน้าที่ของกรรมการตรวจสอบไว้ดังนี้

คุณสมบัติของกรรมการตรวจสอบ

1. ได้รับแต่งตั้งจากคณะกรรมการหรือที่ประชุมผู้ถือหุ้น

2. กรรมการตรวจสอบทุกคนต้องเป็นกรรมการอิสระ

3. ไม่เป็นกรรมการที่ได้รับมอบหมายจากคณะกรรมการบริษัท
ให้ตัดสินใจในการดำเนินกิจการของบริษัท บริษัทย่อย บริษัทร่วม บริษัทย่อยลำดับเดียวกัน
หรือนิติบุคคลที่อาจมีความขัดแย้งกับผลประโยชน์ของบริษัทฯ

4. ไม่เป็นกรรมการของบริษัทย่อย และบริษัทย่อยลำดับเดียวกัน

5. มีหน้าที่ตามที่ตลาดหลักทรัพย์กำหนด

6. มีกรรมการตรวจสอบอย่างน้อย 1 คน
ที่มีความรู้และประสบการณ์เพียงพอที่จะทำหน้าที่ในการสอบทานความน่าเชื่อถือของงบการเงินได้

อำนาจหน้าที่ของคณะกรรมการตรวจสอบ

1. สอบทานให้บริษัทฯมีการรายงานทางการเงินอย่างถูกต้องและเพียงพอ

2. สอบทานให้บริษัทฯมีระบบการควบคุมภายใน (internal control)
และระบบการตรวจสอบภายใน (internal audit) ที่เหมาะสมและมีประสิทธิผล
และพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างหัวหน้าหน่วยงานตรวจสอบภายใน
หรือหน่วยงานอื่นใดที่รับผิดชอบเกี่ยวกับการตรวจสอบภายใน

3. สอบทานให้บริษัทฯปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัทฯ

4. พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
และเสนอค่าตอบแทนของบุคคลดังกล่าว
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัทฯ

6. จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

(ก) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัทฯ

(ข) ความเห็นเกี่ยวกับความเพียงพอของระบบควบคุมภายในของบริษัทฯ

  (ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

(ง) ความเห็นเกี่ยวกับความเหมาะสมของผู้สอบบัญชี

(จ) ความเห็นเกี่ยวกับรายการที่อาจมีความขัดแย้งทางผลประโยชน์

(ฉ) จำนวนการประชุมคณะกรรมการตรวจสอบ
และการเข้าร่วมประชุมของกรรมการตรวจสอบแต่ละท่าน

  (ช)
  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
  (charter)

  (ซ) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7. ปฏิบัติการอื่นใดตามที่คณะกรรมการของบริษัท
มอบหมายด้วยความเห็นชอบจากคณะกรรมการตรวจสอบ

การแต่งตั้งคณะกรรมการตรวจสอบ

คณะกรรมการบริษัท และ/หรือที่ประชุมผู้ถือหุ้นของบริษัทฯ เป็นผู้แต่งตั้งคณะกรรมการตรวจสอบ
ซึ่งมีคุณสมบัติตามที่ระบุข้างต้น จำนวน 3 ท่าน
กรรมการตรวจสอบจะมีวาระการดำรงตำแหน่งตามที่คณะกรรมการบริษัท หรือที่ประชุมผู้ถือหุ้นกำหนด

  3. คณะกรรมการสรรหาและกำหนดค่าตอบแทน

การประชุมคณะกรรมการบริษัทฯ ครั้งที่ 2/2555 เมื่อวันที่ 14 พฤษภาคม 2555
ได้อนุมัติคณะกรรมการสรรหาและกำหนดค่าตอบแทน โดยมีวาระการดำรงตำแหน่งคราวละ 3 ปี
ประกอบด้วยกรรมการ 4 ท่าน ดังนี้

  -------- ----------------------- ---------------------------------------
  ลำดับที่    รายชื่อ                   ตำแหน่ง

  1        นายเล็ก สิขรวิทย           ประธานกรรมการสรรหาและกำหนดค่าตอบแทน

  2        นายมนู เลียวไพโรจน์        กรรมการสรรหาและกำหนดค่าตอบแทน

  3        นายสุพงศ์ ชยุตสาหกิจ        กรรมการสรรหาและกำหนดค่าตอบแทน

  4        นายมติ ตั้งพานิช            กรรมการสรรหาและกำหนดค่าตอบแทน
  -------- ----------------------- ---------------------------------------

โดยมีนางสาววันเพ็ญ คูประเสริฐวงศ์
เป็นเลขานุการของคณะกรรมการสรรหาและกำหนดค่าตอบแทน

ที่ประชุมคณะกรรมการบริษัท ครั้งที่ 3/2555
ได้มีมติอนุมัติกฎบัตรคณะกรรมการสรรหาและกำหนดค่าตอบแทนขึ้น
ซึ่งได้ประกาศและมีผลบังคับตั้งแต่วันที่ 27 สิงหาคม 2555
โดยได้กำหนดคุณสมบัติและอำนาจหน้าที่ของคณะกรรมการสรรหาและกำหนดค่าตอบแทน ดังนี้

คุณสมบัติของคณะกรรมการสรรหาและกำหนดค่าตอบแทน

1.  คณะกรรมการสรรหาและกำหนดค่าตอบแทน เป็นกรรมการบริษัท

2.  ประธานเป็นกรรมการอิสระ และกรรมการส่วนใหญ่เป็นกรรมการอิสระ

3.  นอกเหนือจากข้อ 2 กรรมการสรรหาและกำหนดค่าตอบแทน
    ควรเป็นกรรมการที่ไม่เป็นผู้บริหาร

4.  คณะกรรมการสรรหาและกำหนดค่าตอบแทน เป็นผู้มีความรู้ ความสามารถ ประสบการณ์
    ความรู้ ความเข้าใจถึงคุณสมบัติ หน้าที่
    และความรับผิดชอบในฐานะกรรมการสรรหาและกำหนดค่าตอบแทน

    อำนาจหน้าที่และความรับผิดชอบของคณะกรรมการสรรหาและกำหนดค่าตอบแทน

1. กำหนดหลักเกณฑ์ในการสรรหากรรมการบริษัท และกรรมการชุดย่อย
โดยพิจารณาความเหมาะสมของจำนวน และคุณสมบัติของกรรมการ เพื่อเสนอต่อคณะกรรมการบริษัท
และ/หรือเสนอขออนุมัติต่อที่ประชุม ผู้ถือหุ้นแล้วแต่กรณี

2. สรรหา คัดเลือก และเสนอบุคคลให้ดำรงตำแหน่งกรรมการบริษัท กรรมการชุดย่อย
และผู้บริหารระดับสูง (ระดับกรรมการผู้จัดการขึ้นไป/หรือเทียบเท่า)
เพื่อนำเสนอต่อที่ประชุมคณะกรรมการบริษัท และ/หรือผู้ถือหุ้น
เพื่อพิจารณาอนุมัติในกรณีที่ตำแหน่งว่างลง เนื่องจากครบวาระและในกรณีอื่น ๆ

3. ดูแลให้คณะกรรมการบริษัท และคณะกรรมการชุดย่อย มีโครงสร้าง ขนาด
และองค์ประกอบที่เหมาะสมกับองค์กร
รวมถึงมีการปรับเปลี่ยนให้สอดคล้องกับสภาพแวดล้อมที่เปลี่ยนแปลงไป

4. เสนอนโยบายผลตอบแทน แนวทางการจ่ายค่าตอบแทนและผลประโยชน์อื่น ๆ
สำหรับคณะกรรมการบริษัท คณะกรรมการชุดย่อย และผู้บริหารระดับสูง
(กรรมการผู้จัดการขึ้นไป/หรือเทียบเท่า) ให้เหมาะสมกับหน้าที่
ความรับผิดชอบสอดคล้องกับผลการดำเนินงานของบริษัทฯ

5. กำหนดค่าตอบแทนที่จำเป็นและเหมาะสมของคณะกรรมการบริษัทเป็นรายบุคคล
และกรรมการชุดย่อย ในแต่ละปี โดยพิจารณาความเหมาะสมกับภาระหน้าที่ ความรับผิดชอบ ผลงาน
และเปรียบเทียบกับบริษัทในธุรกิจที่คล้ายคลึงกัน และประโยชน์ที่คาดว่าจะได้รับจากกรรมการ
เพื่อเสนอให้คณะกรรมการบริษัทพิจารณาเห็นชอบและนำเสนอต่อที่ประชุมผู้ถือหุ้นเพื่ออนุมัติ

6. พิจารณาและกำหนดค่าตอบแทนของกรรมการบริษัท กรรมการชุดย่อย และผู้บริหารระดับสูง
(กรรมการผู้จัดการขึ้นไป/หรือเทียบเท่า) ในรูปแบบต่าง ๆ เช่น ค่าเบี้ยประชุม บำเหน็จ โบนัส
สวัสดิการ และผลประโยชน์ตอบแทนอื่น ๆ ทั้งที่เป็นตัวเงินและมิใช่ตัวเงิน
รวมถึงโครงการเสนอขายหลักทรัพย์ใหม่แก่กรรมการและพนักงาน (ESOP Scheme)
หรือค่าตอบแทนอื่น ๆ เพื่อเสนอต่อคณะกรรมการและ/หรือ ที่ประชุมผู้ถือหุ้นเพื่ออนุมัติ แล้วแต่กรณี

7. ประเมินผลประกอบการของบริษัทฯ
เพื่อกำหนดการให้โบนัสและอัตราการขึ้นเงินเดือนประจำปีของบริษัทฯ
เสนอแนะโครงสร้างเงินเดือน และผลประโยชน์ตอบแทนอื่น ๆ ของบริษัทฯ

8. กำหนดหลักเกณฑ์ประเมินการปฏิบัติงานของคณะกรรมการบริษัท และคณะกรรมการชุดย่อย
เพื่อนำไปประเมินประสิทธิภาพการทำงานของคณะกรรมการในองค์รวม

9. ให้คำชี้แจง ตอบคำถามเกี่ยวกับรายละเอียดการสรรหากรรมการ
และค่าตอบแทนของคณะกรรมการในที่ประชุมผู้ถือหุ้น

10. รายงานนโยบาย หลักการ/เหตุผล ของกระบวนการสรรหา
การกำหนดค่าตอบแทนคณะกรรมการบริษัท คณะกรรมการชุดย่อย และผู้บริหาร
ตามข้อกำหนดของตลาดหลักทรัพย์ โดยเปิดเผยไว้ในแบบแสดงข้อมูลประจำปี (56-1)
และรายงานประจำปี

11. ควรมีการทบทวนกฎบัตรทุกปี เพื่อนำเสนอคณะกรรมการบริษัทอนุมัติ

12. ปฏิบัติการอื่นใดตามที่คณะกรรมการบริษัทมอบหมาย

  4. คณะกรรมการกำกับดูแลกิจการ/บรรษัทภิบาล

การประชุมคณะกรรมการบริษัท ครั้งที่ 2/2555 เมื่อวันที่ 14 พฤษภาคม 2555
ได้อนุมัติคณะกรรมการกำกับดูแลกิจการ/บรรษัทภิบาล โดยมีวาระการดำรงตำแหน่งคราวละ 3 ปี
ประกอบด้วยกรรมการ 4 ท่าน ดังนี้

  -------- ---------------------- ----------------------------------------
  ลำดับที่    รายชื่อ                  ตำแหน่ง

  1        นายสุพงศ์ ชยุตสาหกิจ       ประธานกรรมการกำกับดูแลกิจการ/บรรษัทภิบาล

  2        นายมนู เลียวไพโรจน์       กรรมการกำกับดูแลกิจการ/บรรษัทภิบาล

  3        นายเล็ก สิขรวิทย          กรรมการกำกับดูแลกิจการ/บรรษัทภิบาล

  4        นายบุญวา ธรรมพิทักษ์กุล     กรรมการกำกับดูแลกิจการ/บรรษัทภิบาล
  -------- ---------------------- ----------------------------------------

  โดยมีนางสาววิสาร์กร อุ่นผล เป็นเลขานุการของคณะกรรมการกำกับดูแลกิจการ/บรรษัทภิบาล

ที่ประชุมคณะกรรมการบริษัท ครั้งที่ 3/2555
ได้มีมติอนุมัติกฎบัตรคณะกรรมการกำกับดูแลกิจการ/บรรษัทภิบาลขึ้น
ซึ่งได้ประกาศและมีผลบังคับตั้งแต่วันที่ 27 สิงหาคม 2555
โดยได้กำหนดคุณสมบัติและอำนาจหน้าที่ของคณะกรรมการกำกับดูแลกิจการ/บรรษัทภิบาล ดังนี้

คุณสมบัติของคณะกรรมการกำกับดูแลกิจการ/บรรษัทภิบาล

1. ประธานเป็นกรรมการอิสระและกรรมการส่วนใหญ่เป็นกรรมการอิสระ

2. คณะกรรมการกำกับดูแลกิจการ/บรรษัทภิบาล เป็นผู้มีความรู้ ความสามารถ ประสบการณ์
ความรู้ ความเข้าใจถึงคุณสมบัติ หน้าที่
และความรับผิดชอบในฐานะกรรมการกำกับดูแลกิจการ/บรรษัทภิบาล

อำนาจหน้าที่และความรับผิดชอบของคณะกรรมการกำกับดูแลกิจการ/บรรษัทภิบาล

1. นำเสนอแนวนโยบายการกำกับดูแลกิจการที่ดี (Corporate Governance Policy)
และข้อพึงปฏิบัติในการทำงาน (Code of Ethics) ของบริษัทฯ ต่อคณะกรรมการบริษัท
เพื่อพิจารณาอนุมัติ (นโยบายการกำกับดูแลกิจการเป็นลายลักษ์อักษร)

2. กำกับดูแลการปฏิบัติงานของคณะกรรมการบริษัท คณะกรรมการบริหาร คณะกรรมการชุดต่าง ๆ
และฝ่ายบริหารเพื่อให้เป็นไปตามหลักการกำกับดูแลกิจการที่ดี จรรยาบรรณและจริยธรรมทางธุรกิจ

3. ทบทวนนโยบาย หลักการ และแนวทางการปฏิบัติงานที่ดีอย่างสม่ำเสมอ
เพื่อให้สอดคล้องกับแนวทางปฏิบัติของสากล และ/หรือข้อเสนอแนะของตลท. และกลต.
และ/หรือหน่วยงานราชการที่เกี่ยวข้อง และนำเสนอต่อคณะกรรมการบริษัทพิจารณาอนุมัติ

4. เสนอแนะข้อกำหนดที่เกี่ยวกับจรรยาบรรณในการดำเนินธุรกิจ ข้อพึงปฏิบัติที่ดีแก่กรรมการ
ผู้บริหารและพนักงานของบริษัทฯ
พร้อมความเห็นในแนวปฏิบัติและข้อเสนอแนะเพื่อแก้ไขปรับปรุงตามความเหมาะสม

5. ส่งเสริมการเผยแพร่วัฒนธรรมในการกำกับดูแลกิจการที่ดีให้เป็นที่เข้าใจแก่พนักงานทุกระดับ
และมีผลในแนวทางปฏิบัติ

6. พิจารณาแต่งตั้งและกำหนดบทบาทหน้าที่ความรับผิดชอบของคณะทำงานชุดย่อย
เพื่อทำหน้าที่สนับสนุนงาน การกำกับดูแลกิจการและจริยธรรมธุรกิจฯได้ ตามความเหมาะสม

7.
มีอำนาจในการเชิญและ/หรือว่าจ้างบุคคลภายนอกที่มีความรู้ความเชี่ยวชาญเป็นที่ปรึกษาและเข้าร่วมประชุมได้ด้วยค่าใช้จ่ายของบริษัทฯ

8. รายงานผลการปฏิบัติหน้าที่ของคณะกรรมการกำกับดูแลกิจการ/บรรษัทภิบาล
โดยเปิดเผยไว้ในแบบแสดงข้อมูลประจำปี (56-1) และรายงานประจำปี

9. ควรมีการทบทวนกฎบัตรทุกปี เพื่อนำเสนอคณะกรรมการบริษัทอนุมัติ

10. ปฏิบัติงานอย่างอื่นตามที่คณะกรรมการบริษัทมอบหมาย

  5. คณะกรรมการบริหารความเสี่ยง

การประชุมคณะกรรมการบริษัท ครั้งที่ 2/2555 เมื่อวันที่ 14 พฤษภาคม 2555
ได้อนุมัติคณะกรรมการบริหารความเสี่ยง โดยมีวาระการดำรงตำแหน่งคราวละ 3 ปี
ประกอบด้วยกรรมการ 5 ท่าน ดังนี้

  -------- ---------------------------- ---------------------------------
  ลำดับที่    รายชื่อ                        ตำแหน่ง

  1        นายมนู เลียวไพโรจน์             ประธานกรรมการบริหารความเสี่ยง

  2        นายสุพงศ์ ชยุตสาหกิจ             กรรมการบริหารความเสี่ยง

  3        นายเล็ก สิขรวิทย                กรรมการบริหารความเสี่ยง

  4        นายบุญวา ธรรมพิทักษ์กุล           กรรมการบริหารความเสี่ยง

  5        นายมติ ตั้งพานิช                 กรรมการบริหารความเสี่ยง
  -------- ---------------------------- ---------------------------------

  โดยมีนางสาววิสาร์กร อุ่นผล เป็นเลขานุการของคณะกรรมการบริหารความเสี่ยง

ที่ประชุมคณะกรรมการบริษัท ครั้งที่ 3/2555 ได้มีมติอนุมัติกฎบัตรคณะกรรมการบริหารความเสี่ยงขึ้น
ซึ่งได้ประกาศและมีผลบังคับตั้งแต่วันที่ 27 สิงหาคม 2555
โดยได้กำหนดคุณสมบัติและอำนาจหน้าที่ของคณะกรรมการบริหารความเสี่ยง ดังนี้

คุณสมบัติของคณะกรรมการบริหารความเสี่ยง

1. ประธานเป็นกรรมการอิสระและกรรมการส่วนใหญ่เป็นกรรมการอิสระ

2. คณะกรรมการบริหารความเสี่ยง เป็นผู้มีความรู้ ความสามารถ ประสบการณ์ ความรู้
ความเข้าใจถึงคุณสมบัติ หน้าที่ และความรับผิดชอบในฐานะกรรมการบริหารความเสี่ยง

อำนาจหน้าที่และความรับผิดชอบของคณะกรรมการบริหารความเสี่ยง

1. กำหนดนโยบายการบริหารความเสี่ยงและการวางกรอบการบริหารความเสี่ยงโดยรวมของบริษัท
ซึ่งครอบคลุมถึงความเสี่ยงประเภทต่าง ๆ ที่สำคัญ คือ ความเสี่ยงด้านกลยุทธ์(Strategic
Risk), ความเสี่ยงด้านการดำเนินงาน (Operational Risk),
ความเสี่ยงด้านบัญชีและการเงิน (Financial and Accounting Risk),
ความเสี่ยงด้านกฎระเบียบและข้อบังคับที่เกี่ยวข้อง(Compliance Risk)
และความเสี่ยงด้านระบบสารสนเทศ(Information System Risk) เป็นต้น

2. วางกลยุทธ์ให้สอดคล้องกับนโยบายบริหารความเสี่ยง โดยสามารถประเมิน ตรวจติดตาม
และควบคุมความเสี่ยงของบริษัทฯโดยรวม ให้อยู่ในระดับที่ยอมรับได้

3. สนับสนุนผลักดันให้เกิดความร่วมมือในการบริหารความเสี่ยงโดยรวมของบริษัทฯ
และทบทวนความเพียงพอของนโยบายและระบบการบริหารความเสี่ยง
โดยรวมถึงความมีประสิทธิผลของระบบและการปฏิบัติตามนโยบาย

4. จัดให้มีการประเมินและวิเคราะห์ความเสียหายที่อาจเกิดขึ้นอย่างเป็นระบบและต่อเนื่อง
ทั้งในภาวะปกติและภาวะวิกฤติ
เพื่อให้มั่นใจว่าการสำรวจความเสี่ยงได้ครอบคลุมทุกขั้นตอนของการดำเนินธุรกิจ

5. สนับสนุนและพัฒนาการบริหารความเสี่ยงให้เกิดขึ้นอย่างต่อเนื่องทั่วทั้งองค์กร
และสอดคล้องกับมาตรฐานสากล

6. รายงานต่อคณะกรรมการบริษัทอย่างสม่ำเสมอในสิ่งที่ต้องดำเนินการปรับปรุงแก้ไข
เพื่อให้สอดคล้องกับนโยบายและกลยุทธ์ที่กำหนด

7. คณะกรรมการบริหารความเสี่ยงสามารถจัดจ้างที่ปรึกษาจากภายนอก
เพื่อขอคำแนะนำด้วยค่าใช้จ่ายของบริษัทฯโดยได้รับความเห็นชอบจากคณะกรรมการบริษัท

8. รายงานผลการปฏิบัติหน้าที่ของคณะกรรมการบริหารความเสี่ยง
โดยเปิดเผยไว้ในแบบแสดงข้อมูลประจำปี (56-1) และรายงานประจำปี

9. ควรมีการทบทวนกฎบัตรทุกปี เพื่อนำเสนอคณะกรรมการบริษัทอนุมัติ

10. ปฏิบัติหน้าที่อื่นตามที่ได้รับมอบหมายจากคณะกรรมการบริษัท

  ผู้บริหาร มีจำนวน 7 ท่าน ดังนี้

  ------- -------------------------- -------------------------------------
  ลำดับที่   รายชื่อ                      ตำแหน่ง

  1       นายวันชัย คุณานันทกุล           ผู้อำนวยการ

  2       นายสุรศักดิ์ คุณานันทกุล          รองผู้อำนวยการสายงานผลิต

  3       นายสุรพล คุณานันทกุล           รองผู้อำนวยการสายงานขายและการตลาด

  4       นางนภาพร หุณฑนะเสวี          รองผู้อำนวยการสายงานบัญชี-การเงิน

  5       นางสาวสุณี เหมาะสุวรรณ        ผู้จัดการทั่วไปอาวุโส สำนักผู้อำนวยการ

  6       นางสาววันเพ็ญ คูประเสริฐวงศ์    ผู้จัดการทั่วไปอาวุโส
                                     ฝ่ายทรัพยากรบุคคลและธุรการ

  7       นางสาวดวงเนตร ดวงระหงษ์     ผู้จัดการทั่วไปอาวุโส ฝ่ายบัญชี
  ------- -------------------------- -------------------------------------

อำนาจหน้าที่ของผู้บริหาร

1.  ร่วมกันตัดสินใจในเรื่องที่สำคัญของบริษัทฯ กำหนดภารกิจ วัตถุประสงค์ แนวทาง
    นโยบายของบริษัทฯ รวมถึงการกำกับดูแลการดำเนินงานโดยรวม ผลผลิต
    ความสัมพันธ์กับลูกค้า และต้องรับผิดชอบต่อคณะกรรมการบริษัท

2.  กำหนดโครงสร้างองค์กรที่อยู่ในความรับผิดชอบการแต่งตั้ง
    และกำหนดอำนาจหน้าที่ของผู้บริหารตั้งแต่ระดับรองลงมา

3.  กำหนดให้มีระบบการทำงานและกระบวนการปฏิบัติงานการควบคุมภายในให้มีประสิทธิภาพ

4.  มีอำนาจอนุมัติค่าใช้จ่าย หรือการจ่ายเงินตามโครงการ หรือการลงทุน
    ตามขอบเขตและอำนาจหน้าที่ในการดำเนินงานที่ได้รับอนุมัติจากคณะกรรมการบริษัท

5.  มีอำนาจจ้าง แต่งตั้ง ปลดออก ให้ออก ไล่ออก
    กำหนดอัตราค่าจ้างให้บำเหน็จรางวัลปรับขึ้นเงินเดือน ค่าตอบแทน
    เงินโบนัสสำหรับพนักงานในสายงาน

6.  มีอำนาจกระทำการและแสดงตนเป็นตัวแทนบริษัทฯ
    ต่อบุคคลภายนอกในกิจการที่เกี่ยวข้องและเป็นประโยชน์ต่อบริษัทฯ

7.  ดำเนินกิจการที่เกี่ยวข้องกับการบริหารงานทั่วไปของบริษัทฯ

  แต่ทั้งนี้
  การอนุมัติรายการของผู้บริหารจะไม่รวมถึงการอนุมัติรายการที่ทำให้ผู้บริหารหรือบุคคลที่อาจมีความขัดแย้ง
  มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทฯรวมทั้งรายการที่กำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกันและการได้มาหรือจำหน่ายไปซึ่งสินทรัพย์ของบริษัทฯ
  เพื่อให้สอดคล้องกับข้อกำหนดของตลาดหลักทรัพย์ในเรื่องดังกล่าว
  ยกเว้นรายการที่เป็นลักษณะเงื่อนไขทางการค้าปกติ
  ซึ่งบริษัทฯอยู่ในระหว่างการพิจารณากำหนดขอบเขตและอำนาจหน้าที่ของผู้บริหารแต่ละท่านเพื่อให้สอดคล้องกับการดำเนินธุรกิจของบริษัทฯ

อำนาจหน้าที่ของผู้อำนวยการ

1.  มีอำนาจหน้าที่ในฐานะผู้บริหารจัดการ และควบคุมดูแลการดำเนินธุรกิจตามปกติของบริษัทฯ
    และสามารถอนุมัติรายการที่เป็นธุรกรรมตามปกติของบริษัท เช่นการจัดซื้อสินค้า วัสดุ
    เครื่องมือ อุปกรณ์เครื่องใช้ การอนุมัติค่าใช้จ่าย เป็นต้น

แต่ทั้งนี้ การอนุมัติรายการของผู้อำนวยการจะไม่รวมถึงการอนุมัติที่ทำให้ผู้อำนวยการ
หรือบุคคลที่อาจมีส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัทฯ
รวมทั้งรายการที่กำหนดให้ต้องขอความเห็นชอบจากผู้ถือหุ้นในรายการที่เกี่ยวโยงกัน และ
การได้มาหรือจำหน่ายไปซึ่งสินทรัพย์ของบริษัทฯ
เพื่อให้สอดคล้องกับข้อกำหนดของตลาดหลักทรัพย์ในเรื่องดังกล่าว
ยกเว้นรายการที่เป็นลักษณะเงื่อนไขทางการค้าปกติ

2. กำหนดแผนกลยุทธ์ แผนการดำเนินงาน งบประมาณ
รวมทั้งดำเนินการหรือปฏิบัติงานให้เป็นไปตามนโยบาย งบประมาณ
และเป้าหมายที่ได้รับอนุมัติจากคณะกรรมการของบริษัทอย่างมีประสิทธิภาพ

  8.2 การสรรหากรรมการและผู้บริหาร

สำหรับรอบบัญชีปี 2555/2556 การสรรหากรรมการบริษัท ผู้อำนวยการ
หรือตำแหน่งเทียบเท่าผู้บริหารสูงสุดของบริษัทฯ ตลอดจนกรรมการชุดต่าง ๆ
จะมีการพิจารณาคัดเลือกและกลั่นกรองจากคณะกรรมการสรรหาและกำหนดค่าตอบแทนก่อน
จึงจะนำเสนอต่อคณะกรรมการบริษัท และ/หรือที่ประชุมผู้ถือหุ้น
โดยจะดำเนินการตามนโยบายของบริษัท
และคำนึงถึงคุณสมบัติที่เหมาะสมโดยต้องเป็นผู้มีความรู้ความสามารถและมีเวลาทำงานให้บริษัทฯอย่างเพียงพอ

ตามข้อบังคับ คณะกรรมการบริษัท ประกอบด้วยกรรมการอย่างน้อย 5 คน
โดยกรรมการไม่น้อยกว่ากึ่งหนึ่งของจำนวนกรรมการทั้งหมดจะต้องมีถิ่นที่อยู่ในประเทศไทย
กรรมการบริษัท จะเป็น ผู้ถือหุ้นของบริษัทฯหรือไม่ก็ได้

ที่ประชุมผู้ถือหุ้นเลือกตั้งกรรมการบริษัท ตามหลักเกณฑ์และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (1)
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3)
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมา
มีคะแนนเสียงเท่ากันเกินจำนวนกรรมการที่พึงมีหรือพึงจะเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

  - การประชุมสามัญประจำปีทุกครั้ง
  ให้กรรมการคนที่อยู่ในตำแหน่งนานที่สุดออกจากตำแหน่งเป็นจำนวน 1 ใน 3 เป็นอัตรา
  ถ้าจำนวนกรรมการที่แบ่งออกให้ตรงเป็นสามส่วนไม่ได้ก็ให้ออกโดยจำนวนใกล้ที่สุดกับส่วน 1 ใน
  3 และกรรมการที่ออกจากตำแหน่งแล้ว ที่ประชุมผู้ถือหุ้นอาจจะเลือกให้เป็นกรรมการอีกก็ได้

  - กรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
  ให้คณะกรรมการเลือกบุคคลซึ่งมีคุณสมบัติ
  และไม่มีลักษณะต้องห้ามเข้าเป็นกรรมการแทนแต่บุคคลที่ได้รับการเลือกเป็นกรรมการใหม่นั้นจะอยู่ในตำแหน่งได้เพียงกำหนดเวลาที่กรรมการซึ่งออกไปนั้นพึงอยู่ในตำแหน่งได้

  8.3 ค่าตอบแทนกรรมการและผู้บริหาร ปี 2554/2555

  ค่าตอบแทนกรรมการ

คณะกรรมการบริษัท ได้พิจารณากำหนดค่าตอบแทนกรรมการที่เป็นธรรมและสมเหตุสมผล
สอดคล้องกับภาระความรับผิดชอบของกรรมการ สถานะทางการเงินของบริษัทฯ ทั้งนี้
บริษัทฯได้ขออนุมัติค่าตอบแทนกรรมการจากที่ประชุมผู้ถือหุ้นแล้ว ดังนี้

  กรรมการที่ไม่ได้เป็นผู้บริหารและกรรมการตรวจสอบ ได้เบี้ยประชุมเป็นเงิน 25,000 บาท
  (ต่อครั้งที่เข้าร่วมประชุม) ในอัตราเดียวกับปี 2553/2554

  ในรอบบัญชีปี 2554/2555 จ่ายเป็นเงินรวมทั้งสิ้น 800,000 บาท แบ่งเป็น
  คณะกรรมการบริษัท เป็นเงินรวม 500,000 บาท และ คณะกรรมการตรวจสอบ เป็นเงินรวม
  300,000 บาท

  ค่าตอบแทนกรรมการบริหารและผู้บริหาร

+-------------------------------+------------------------+------------+
| บุคคล                          | รูปแบบของผลตอบแทน       | จำนวนเงิน   |
|                               |                        |            |
|                               |                        | (ล้านบาท)   |
+-------------------------------+------------------------+------------+
| กรรมการบริหารและผู้บริหาร จำนวน 7 | เงินเดือน โบนัส           | 25.52      |
| ท่าน                           |                        |            |
|                               | เ                      |            |
|                               | งินสมทบกองทุนสำรองเลี้ยงชีพ |            |
+-------------------------------+------------------------+------------+

ค่าตอบแทนอื่น

  -ไม่มี-

  8.4 การกำกับดูแลกิจการ

บริษัทฯ มีนโยบายในการดำเนินธุรกิจให้เจริญก้าวหน้า
โดยตั้งอยู่บนพื้นฐานตามหลักการเป็นบรรษัทภิบาล ปฏิบัติตามกฎหมาย กฎระเบียบ มาตรฐานต่าง ๆ
และปกป้องผลประโยชน์อันชอบธรรมของผู้มีส่วนได้เสียทุกฝ่าย พร้อมใช้หลักคุณธรรม จริยธรรม
และความโปร่งใส ที่สามารถตรวจสอบได้ เพื่อเพิ่มความเชื่อมั่นให้แก่ผู้ถือหุ้น
ผู้ลงทุนและผู้เกี่ยวข้องทุกฝ่าย โดยได้ปฏิบัติตามข้อพึงปฏิบัติสำหรับบริษัทจดทะเบียน
ซึ่งเป็นทิศทางเดียวกับที่ตลาดหลักทรัพย์แห่งประเทศไทยกำหนดเรื่องการปฏิบัติตามหลักการกำกับดูแลกิจการ
แบ่งหมวดหมู่ออกเป็น 5 หมวด ซึ่งแนวทางปฏิบัติที่สำคัญในรอบปีบัญชี ปี 2554/2555 (1 กรกฎาคม
2554 – 30 มิถุนายน 2555) สรุปได้ดังนี้

  1. สิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน (หมวดที่ 1, 2)

บริษัทฯได้ให้ความสำคัญในการเคารพสิทธิของผู้ถือหุ้นและความเท่าเทียมของผู้ถือหุ้นทุกรายอย่างเป็นธรรมมาโดยตลอด
ไม่ว่าจะเป็นเรื่องสิทธิขั้นพื้นฐานตามกฎหมาย สิทธิในการที่จะได้รับส่วนแบ่งผลกำไรจากบริษัทฯ
สิทธิต่าง ๆ ในการประชุมผู้ถือหุ้น สิทธิในการแสดงความคิดเห็น
สิทธิในการร่วมตัดสินใจในเรื่องสำคัญของบริษัทฯ
นอกจากนี้บริษัทฯได้ดูแลผู้ถือหุ้นมากกว่าสิทธิตามกฎหมาย เช่น
เปิดโอกาสให้ผู้ถือหุ้นเสนอวาระการประชุมสามัญผู้ถือหุ้นและเสนอบุคคลเพื่อรับการพิจารณาเลือกตั้งเป็นกรรมการบริษัทล่วงหน้า
รวมถึงการให้ข้อมูลข่าวสารผ่านช่องทางเว็บเพจของบริษัทฯ www.furnituresystem.com
ภายใต้หัวข้อ “นักลงทุนสัมพันธ์” สรุปได้ดังนี้

1.  ข้อมูลในหนังสือเชิญประชุม ได้ระบุวัน เวลา สถานที่ และวาระการประชุม
    ตลอดจนข้อมูลทั้งหมดที่เกี่ยวข้องกับเรื่องที่ต้องตัดสินใจในที่ประชุมแก่ผู้ถือหุ้นเป็นการล่วงหน้า
    อาทิเช่น วาระการแต่งตั้งกรรมการ วาระการพิจารณาค่าตอบแทน
    วาระการแต่งตั้งผู้สอบบัญชีและกำหนดจำนวนเงินค่าสอบบัญชี วาระการจ่ายเงินปันผล
    ซึ่งได้มีการนำเสนอข้อเท็จจริงและเหตุผล
    ประกอบกับมีความเห็นของคณะกรรมการในแต่ละวาระเพื่อการตัดสินใจของผู้ถือหุ้น

  อีกทั้งกฎเกณฑ์และวิธีการในการเข้าร่วมประชุมผู้ถือหุ้น บริษัทฯได้เสนอชื่อกรรมการอิสระ
  ซึ่งดำรงตำแหน่งกรรมการตรวจสอบ เป็นผู้รับมอบฉันทะจากผู้ถือหุ้น
  โดยแบบมอบฉันทะจะเป็นแบบมาตรฐาน
  ซึ่งมีรูปแบบให้ระบุความเห็นในการลงคะแนนเสียงในแต่ละวาระได้

  2. การจัดส่งหนังสือเชิญประชุมและเอกสารประกอบ
  เพื่อให้ผู้ถือหุ้นได้ศึกษาข้อมูลล่วงหน้าทั้งฉบับภาษาไทยและฉบับภาษาอังกฤษ
  (สำหรับผู้ถือหุ้นต่างชาติ) บริษัทฯได้แจ้งผ่านข่าวของตลาดหลักทรัพย์ให้ทราบว่า
  ผู้ถือหุ้นสามารถศึกษาข้อมูลดังกล่าวทางเว็บเพจของบริษัทฯ ล่วงหน้า 1 เดือน
  โดยจะเป็นข้อมูลชุดเดียวกับข้อมูลที่บริษัทฯได้จัดส่งให้ผู้ถือหุ้นในรูปแบบเอกสาร
  ในส่วนหนังสือเชิญประชุมและเอกสารประกอบได้จัดส่งให้
  ผู้ถือหุ้นและนายทะเบียนล่วงหน้าก่อนวันประชุม 14 วัน

  3. การเปิดโอกาสให้ผู้ถือหุ้นสามารถเสนอวาระการประชุม และชื่อบุคคลที่มีคุณสมบัติ
  เพื่อรับการพิจารณาเลือกเป็นกรรมการบริษัทฯ เป็นการล่วงหน้า ก่อนประชุมประมาณ 4 เดือน
  โดยแจ้งให้ทราบผ่านข่าวของตลาดหลักทรัพย์ว่า
  สามารถศึกษาข้อมูลดังกล่าวทางเว็บเพจของบริษัทฯ พร้อมกับระบุหลักเกณฑ์และวิธีการ เช่น
  ผู้ถือหุ้นรายเดียวหรือหลายรายรวมกัน โดยต้องถือหุ้นไม่น้อยกว่าร้อยละ 5
  ของทุนจดทะเบียนและชำระแล้ว มีรายละเอียดของข้อมูลประกอบการพิจารณา
  มีเกณฑ์การพิจารณาบรรจุ/ไม่บรรจุที่ชัดเจน มีช่องทางรับเรื่องและช่วงเวลาที่เปิดรับเรื่อง
  และจัดส่งต้นฉบับทางไปรษณีย์ลงทะเบียนมาที่เลขานุการบริษัท
  ซึ่งรายละเอียดดังกล่าวที่ประชุมคณะกรรมการบริษัท จะพิจารณากลั่นกรองตามกระบวนการ

  อย่างไรก็ดี ที่ผ่านมาไม่มีผู้ใดเสนอวาระการประชุมเพิ่มเติม

4.  การประชุมผู้ถือหุ้น ประจำปี 2554 จำนวน 1 ครั้ง เมื่อวันที่ 28 ตุลาคม 2554

-   กำหนดวันประชุม ซึ่งไม่ใช่วันหยุดต่อเนื่อง หรือวันนักขัตฤกษ์ กำหนดเวลาประชุมไม่เช้าหรือ
    เย็นเกินไป

-   ใช้เกณฑ์วันกำหนดรายชื่อผู้ถือหุ้น (Record Date)
    เพื่อให้ผู้ถือหุ้นมีเวลาพิจารณาเอกสารการประชุมหรือข้อมูลก่อนเข้าร่วมประชุมมากขึ้น

-   ให้สิทธิและออกเสียงอย่างเต็มที่ โดยการแยกปิดสมุดทะเบียนพักการโอนหุ้นเป็น 2 ครั้ง
    โดยกำหนดการปิดสมุดทะเบียนพักการโอนหุ้น เพื่อสิทธิในการเข้าร่วมประชุมผู้ถือหุ้น
    และเพื่อสิทธิในการรับเงินปันผล เพื่อเป็นการรักษาสิทธิของผู้ถือหุ้นในการเลือกตัดสินใจว่า
    จะถือหุ้นเพื่อรับเงินปันผลหรือไม่

-   จัดเจ้าหน้าที่อำนวยความสะดวกเพียงพอและเหมาะสม ให้คำแนะนำ และเปิดบริการรับ
    ลงทะเบียนก่อนเวลาประชุม 1 ชั่วโมง และจัดเตรียมอากรแสตมป์ไว้ให้บริการแก่ผู้รับมอบ
    ฉันทะ โดยไม่คิดค่าใช้จ่าย

-   กรณีที่ผู้ถือหุ้นไม่สามารถเข้าร่วมประชุมด้วยตนเองได้ ก็สามารถมอบฉันทะให้ผู้อื่นได้ 3 ท่าน
    แต่เข้าร่วมประชุมได้เพียงท่านเดียว หรือมอบฉันทะให้กรรมการอิสระโดยมีให้เลือกจำนวน 1
    ท่าน ซึ่งเป็นกรรมการตรวจสอบ เป็นผู้รับมอบฉันทะจากผู้ถือหุ้น

-   ก่อนเริ่มประชุม กรรมการผู้อำนวยการได้มอบหมายให้เลขานุการบริษัท เป็นผู้ช่วยประธาน
    ชี้แจงกฎเกณฑ์ที่ใช้ในการประชุมและวิธีการออกเสียงลงมติให้ผู้ถือหุ้นทราบ

-   การลงคะแนนเสียง ได้ใช้บัตรลงคะแนนทุกระเบียบวาระ
    เพื่อให้กระบวนการนับคะแนนเป็นไปอย่างมีประสิทธิภาพและรวดเร็ว
    จะเก็บบัตรลงคะแนนเฉพาะกรณีที่ผู้ถือหุ้นไม่เห็นด้วย หรืองดออกเสียง
    และเพื่อให้เป็นไปตามแนวปฏิบัติที่ดีในการจัดประชุมผู้ถือหุ้น
    ได้เก็บบัตรลงคะแนนจากผู้ถือหุ้นและผู้รับมอบฉันทะที่เข้าร่วมประชุมทุกราย
    ภายหลังการประชุมเสร็จสิ้น และการลงคะแนนเลือกตั้งกรรมการ
    เป็นการลงคะแนนเลือกตั้งกรรมการเป็นรายบุคคล

  บริษัทฯ ไม่มีนโยบายลิดรอนสิทธิของผู้ถือหุ้น
  โดยไม่มีการแจกเอกสารที่มีข้อมูลสำคัญเพิ่มเติมอย่างกะทันหัน
  ไม่เพิ่มวาระการประชุมหรือเปลี่ยนแปลงข้อมูลสำคัญไปจากที่ได้นำส่งต่อผู้ถือหุ้น
  ไม่จำกัดสิทธิการเข้าประชุมของผู้ถือหุ้นที่มาสาย
  โดยให้สิทธิออกเสียงหรือลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ

  5. รายงานการประชุม มีการแสดงรายชื่อกรรมการที่เข้า/ไม่เข้าร่วมประชุม
  โดยจากการประชุมผู้ถือหุ้นประจำปี 2554 ที่ผ่านมากรรมการผู้อำนวยการ
  ประธานคณะกรรมการชุดย่อย และผู้บริหารระดับสูงสุด ได้เข้าร่วมประชุม ครบทุกคน
  เพื่อพบปะและตอบคำถามของผู้ถือหุ้น มีคำชี้แจงที่เป็นสาระสำคัญ มีคำถามและคำตอบ
  หรือข้อคิดเห็น ในกรณีที่มีคะแนนที่ไม่เห็นด้วยกับมติที่ประชุม จะระบุคะแนนที่เห็นด้วย ไม่เห็นด้วย
  หรืองดออกเสียง โดยบันทึกในรายงานการประชุมอย่างถูกต้อง ครบถ้วน
  และเผยแพร่รายงานการประชุมผ่านทางเว็บเพจของบริษัทฯ เพื่อให้ผู้ถือหุ้นสามารถตรวจสอบได้

  6. บริษัทฯ ได้มีมาตรการป้องกันกรรมการ ผู้บริหาร และพนักงานใช้ข้อมูลภายใน
  เพื่อหาผลประโยชน์แก่ตนเอง หรือผู้อื่นในทางมิชอบ
  (แสดงรายละเอียดในหัวข้อการใช้ข้อมูลภายใน (ข้อ 8.5))

  7. บริษัทฯ เปิดเผยโครงสร้างการถือหุ้นในบริษัทฯ ไว้อย่างชัดเจน โปร่งใส และตรวจสอบได้
  (แสดงรายละเอียดในหัวข้อเรื่องโครงสร้างการถือหุ้นและการจัดการ)

  2. การคำนึงถึงบทบาทของผู้มีส่วนได้เสีย (หมวดที่ 3)

บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่มต่าง ๆ ภายในบริษัทฯ เช่น
พนักงานและผู้บริหาร และภายนอกบริษัทฯ เช่น ลูกค้า พนักงาน ผู้ถือหุ้น คู่ค้า เจ้าหนี้
สภาพแวดล้อม ชุมชน สังคม เป็นต้น เพื่อให้เกิดความร่วมมือกันระหว่างบริษัทฯ
และผู้มีส่วนได้เสียดังกล่าว
อันจะเป็นประโยชน์ต่อการดำเนินงานและสร้างความเชื่อมั่นให้เกิดต่อบริษัทฯ
เพื่อเพิ่มศักยภาพให้บริษัทฯ มีความมั่นคง
รวมทั้งเพิ่มขีดความสามารถในการแข่งขันและสร้างความสำเร็จในระยะยาว
โดยมีการกำหนดแนวทางไว้เป็นลายลักษณ์อักษรอย่างชัดเจนไว้ในจรรยาบรรณของบริษัทฯ
โดยให้พนักงานทุกระดับถือปฏิบัติอย่างเคร่งครัดในการปฏิบัติงาน ดังนี้

  1. ผู้ถือหุ้น

  - บริษัทฯ จะรายงานสถานภาพ และแนวโน้มของธุรกิจในอนาคตของบริษัทฯ
  ต่อผู้ถือหุ้นอย่างเท่าเทียมกัน โดยจะปฏิบัติตามพระราชบัญญัติหลักทรัพย์และตลาดหลักทรัพย์ พ.ศ.
  2535

  - บริษัทฯ จะจัดการประชุมผู้ถือหุ้น โดยคำนึงถึงความเท่าเทียมกันของผู้ถือหุ้นทุกราย
  จะละเว้นการกระทำที่เป็นการจำกัดการเข้าถึงข้อมูลสารสนเทศของบริษัทฯ
  และการเข้าร่วมประชุมของผู้ถือหุ้น

  - การแสดงความเห็น และตั้งคำถามใด ๆ ประธานในที่ประชุม จะจัดสรรเวลาที่เหมาะสม
  และส่งเสริมให้ผู้ถือหุ้นทุกคนมีโอกาสแสดงความเห็นอย่างเท่าเทียมกัน

  - เมื่อการประชุมผู้ถือหุ้นเสร็จสิ้นลง บริษัทฯ จะจัดทำบันทึกรายงานการประชุมผู้ถือหุ้นให้ถูกต้อง
  ครบถ้วน

  - บริษัทฯ
  จะปกป้องรักษาความลับของข้อมูลและสารสนเทศของผู้ถือหุ้นเสมือนหนึ่งเป็นการปฏิบัติต่อข้อมูลและสารสนเทศของตนเอง

  2. ลูกค้า

  - บริษัทฯ มุ่งมันที่จะสร้างความพึงพอใจในสินค้าแก่ลูกค้า
  โดยการส่งมอบผลิตภัณฑ์ที่มีคุณภาพตรงตามความต้องการของลูกค้า
  และมุ่งมั่นให้บริการแก่ลูกค้าด้วยความเต็มใจ เต็มกำลังความสามารถ
  ด้วยความเสมอภาคและเป็นธรรม

  - เปิดเผยข้อมูลเกี่ยวกับผลิตภัณฑ์อย่างครบถ้วนถูกต้องตามความเป็นจริง

  - ปฏิบัติตามเงื่อนไขต่างๆ ที่ระบุไว้ในสัญญาอย่างเคร่งครัด และหากไม่สามารถปฏิบัติได้
  จะดำเนินการแจ้งให้ลูกค้าทราบล่วงหน้า เพื่อร่วมกันพิจารณาหาแนวทางแก้ไข

  - จัดให้มีช่องทางการสื่อสารและทำความเข้าใจกับลูกค้าที่ชัดเจนและมีประสิทธิภาพ
  พร้อมให้คำแนะนำช่วยเหลือแก่ลูกค้า รับฟังปัญหาและพยายามค้นหาสาเหตุ และวิธีการแก้ไขปัญหา
  เพื่อให้สามารถตอบสนองให้แก่ลูกค้าได้ด้วยความรวดเร็ว

3. คู่ค้า และ/หรือเจ้าหนี้การค้า

  บริษัทฯ ปฏิบัติต่อคู่ค้า และ/หรือเจ้าหนี้การค้า อย่างเสมอภาค และเป็นธรรมทั้งสองฝ่าย
  โดยคำนึงถึงผลประโยชน์สูงสุดของบริษัทฯ และการปฏิบัติตามพันธะสัญญาอย่างเคร่งครัด

4. คู่แข่งทางการค้า

- ไม่ทำลายชื่อเสียงของคู่แข่งทางการค้าด้วยการกล่าวหาในทางเสื่อมเสียโดยปราศจากข้อมูลความ
จริง

- ไม่แสวงหาข้อมูลที่เป็นความลับของคู่แข่งทางการค้า ด้วยวิธีการที่ไม่สุจริต

5. พนักงาน

  - บริษัทฯ ตระหนักดีว่า พนักงานทุกคนเป็นทรัพยากรที่มีค่า
  และเป็นปัจจัยสำคัญที่จะนำความสำเร็จมาสู่บริษัทฯ ดังนั้น
  จึงให้ความสำคัญกับการบริหารและพัฒนาบุคลากร และการเสริมสร้างบรรยากาศการทำงานที่ดี

- ปฏิบัติตามกฎหมาย และข้อบังคับต่างๆ ที่เกี่ยวข้องกับพนักงาน

  - จัดให้มีระบบการบริหารงานทรัพยากรบุคคลที่ให้โอกาสที่เท่าเทียมกันแก่พนักงานทุกคน
  โดยไม่เลือกปฏิบัติ

  - บริหารจัดการด้านค่าตอบแทน สวัสดิการต่าง ๆ เช่น รถรับส่ง เครื่องแบบพนักงาน
  เงินช่วยเหลือพิเศษ และกองทุนสำรองเลี้ยงชีพ ให้อยู่ในระดับที่บริษัทฯ
  มีความสามารถในการจ่าย
  และอยู่ในระดับที่เทียบเคียงกับบริษัทในธุรกิจประเภทเดียวกันหรือใกล้เคียงกัน

  - พัฒนาบุคลากร โดยการถ่ายทอดความรู้ ผ่านการอบรมภายใน และภายนอกบริษัทฯ
  อย่างต่อเนื่อง เพื่อให้พนักงานมีความรู้ ความสามารถ ในทักษะที่จำเป็นต่าง ๆ
  และมีโอกาสได้แลกเปลี่ยนความคิดเห็นต่าง ๆ ร่วมกัน รวมทั้ง สนับสนุนโดยร่วมมือกับ
  ศูนย์การศึกษานอกโรงเรียน (กศน.) อำเภอเมืองสมุทรปราการ ให้ร่วมเป็นทีมอาจารย์ผู้สอน
  สาขาช่างซ่อมบำรุง และอำนวยความสะดวกให้ใช้สถานที่บริษัท
  เป็นสถานที่ในการจัดการเรียนการสอน เพื่อสนับสนุนศักยภาพพนักงานเพิ่มมากขึ้น
  และเพื่อรองรับสถานการณ์ที่เปลี่ยนแปลงไปอย่างรวดเร็วและมีประสิทธิภาพ

  - ส่งเสริมงานด้านสิ่งแวดล้อม สุขภาพ และความปลอดภัยของพนักงาน เช่น
  การตรวจสุขภาพประจำปี ห้องพยาบาล ประกันอุบัติเหตุ
  การจัดให้มีการซ้อมหนีไฟและระบบป้องกันภัย และจัดโครงการ
  “สถานประกอบการเสริมสร้างสุขภาพ” ของสำนักงานกองทุนการสร้างเสริมสุขภาพ (สสส.)
  เพื่อเกิดความรู้ ความเข้าใจ
  และตระหนักถึงความสำคัญในการดูแลสุขภาพทั้งทางกายและทางจิตใจ

  6. ภาครัฐ

  บริษัทฯ มุ่งรักษาความสัมพันธ์ที่ดีกับภาครัฐ ภายใต้ขอบเขตที่เหมาะสม
  รวมทั้งให้ความร่วมมือกับภาครัฐอย่างเหมาะสม

  7. ชุมชน และสังคม

  - ในฐานะสมาชิกหนึ่งของชุมชนและสังคม บริษัทฯตระหนักถึงภารกิจที่จะต้องให้ความร่วมมือ
  ให้การสนับสนุนการพัฒนาสังคมอย่างยั่งยืน ทั้งด้านสิ่งแวดล้อม ความปลอดภัย การศึกษา
  และความมั่นคงของชุมชน

  - โดยให้ความสำคัญกับการมีส่วนร่วมของชุมชน
  โดยเฉพาะอย่างยิ่งการใส่ใจในผลกระทบต่อชุมชนที่อาจเกิดขึ้นจากการดำเนินกิจกรรมใดๆ
  ของบริษัทฯ

  - สนับสนุนและให้ความช่วยเหลือที่เหมาะสมกับชุมชนและสังคม โดยเฉพาะที่อยู่โดยรอบสถาน
  ประกอบการ

  - มุ่งเน้นให้ความช่วยเหลือเพื่อการพัฒนาคุณภาพชีวิตอย่างยั่งยืน ทั้งทางด้านอาชีพ
  สุขอนามัยและประเพณีอันดีงามของท้องถิ่น รวมทั้งให้การสนับสนุนทางการศึกษาแก่เยาวชน
  และกิจกรรมสาธารณประโยชน์

  - ใช้ทรัพยากรธรรมชาติ วัสดุ หรืออุปกรณ์ต่างๆ อย่างมีประสิทธิภาพและประสิทธิผล
  โดยคำนึงถึงผลกระทบที่มีต่อสิ่งแวดล้อม และคุณภาพชีวิตของประชาชน อาทิ การเลือกใช้วัตถุดิบ
  กระบวนการผลิต

  - ส่งเสริมการใช้และการอนุรักษ์พลังงานอย่างมีประสิทธิภาพ

  - ปลูกจิตสำนึกเรื่องความรับผิดชอบต่อสังคม และสิ่งแวดล้อมให้เกิดขึ้นกับพนักงาน

  8. การเคารพสิทธิมนุษยชน

-   บริษัทฯได้ตระหนักและระมัดระวัง
    ถึงผลกระทบต่อทรัพยากรธรรมชาติก่อให้เกิดความเดือดร้อนต่อชุมชน

-   บริษัทฯจะรักษาข้อมูลส่วนบุคคลของพนักงาน เช่น ประวัติสุขภาพ ประวัติการทำงาน ฯลฯ
    ไปยังบุคคลที่ไม่เกี่ยวข้อง เว้นแต่เป็นการกระทำไปตามหน้าที่โดยสุจริต หรือตามกฎหมาย
    หรือเพื่อประโยชน์ส่วนรวม

-   มีการส่งเสริมให้มีการจัดสภาพแวดล้อมการทำงานที่ให้เกิดความเคารพซึ่งกันและกัน
    รวมถึงผู้ที่เกี่ยวข้อง ซึ่งพนักงานต้องไม่กระทำการใด ๆ
    ที่เป็นการละเมิดหรือคุกคามไม่ว่าจะเป็นทางวาจา หรือ ท่าทางใด ๆ ที่ไม่เหมาะสม

ในรอบบัญชีปี 2555/2556 คณะกรรมการบริษัท ได้กำหนดนโยบายการสื่อสารกับกรรมการอิสระ
โดยสามารถติดต่อผ่านทางจดหมายอิเล็กทรอนิคส์
เพื่อแจ้งเบาะแสหรือร้องเรียนการกระทำผิดกฎหมาย หรือผิดจรรยาบรรณ
รายงานทางการเงินที่ไม่ถูกต้อง หรือระบบควบคุมภายในที่บกพร่อง เพื่อให้ผู้มีส่วนได้เสียมีส่วนร่วม
ในการสอดส่องดูแลผลประโยชน์ของบริษัทฯได้อย่างมีประสิทธิภาพยิ่งขึ้น
สามารถร้องเรียนได้ที่ประธานกรรมการกำกับดูแลกิจการที่ดี/บรรษัทภิบาล / กรรมการอิสระ
โดยบริษัทฯจะเก็บข้อมูลผู้แจ้งเบาะแสไว้เป็นความลับ

  3. การเปิดเผยข้อมูลและความโปร่งใส (หมวดที่ 4)

บริษัทฯให้ความสำคัญกับการเปิดเผยข้อมูลและสารสนเทศของบริษัทฯ
ทั้งที่เป็นข้อมูลทางการเงินและที่ไม่ใช่ อย่างเป็นจริง ครบถ้วน เพียงพอ สม่ำเสมอ ทันเวลา
โปร่งใส เข้าถึงข้อมูลได้ง่าย เท่าเทียมกันและมีความน่าเชื่อถือ ดังนี้

1.  เปิดเผยข้อมูลสารสนเทศ รายงานประจำปี และข่าวสารสนเทศของบริษัทฯ
    ผ่านช่องทางของตลาดหลักทรัพย์ ฯ และเว็บเพจของบริษัทฯ

  ในรอบปีที่ผ่านมาบริษัทฯไม่เคยถูกสำนักงานก.ล.ต. หรือตลาดหลักทรัพย์ฯ
  ดำเนินการเนื่องมาจากการเปิดเผยข้อมูลไม่เป็นไปตามข้อกำหนด

2.  บริษัทฯได้จัดให้มีผู้รับผิดชอบด้านการเปิดเผยข้อมูล คือ
    ฝ่ายกำกับหลักทรัพย์และประสานงานตลาดหลักทรัพย์และนักลงทุนสัมพันธ์ (เมื่อวันที่ 1
    มิถุนายน 2555) เพื่อเป็นตัวแทนในการสื่อสาร บริการข้อมูล ข่าวสารกิจกรรมต่าง ๆ
    ของบริษัทฯกับสถาบัน ผู้ลงทุน ผู้ถือหุ้น นักวิเคราะห์ ประชาชน และภาครัฐ

  โดยข้อมูลต่าง ๆ เกี่ยวกับบริษัทฯ ผลการดำเนินงาน งบการเงิน รวมถึงรายงานสารสนเทศต่าง
  ๆ ที่บริษัทฯแจ้งต่อตลาดหลักทรัพย์ฯ ทั้งข้อมูลที่เป็นปัจจุบันและข้อมูลในอดีต
  ในหัวข้อนักลงทุนสัมพันธ์
  ซึ่งจะมีข้อมูลปัจจุบันทั้งภาษาไทยและภาษาอังกฤษโดยผู้สนใจสามารถอ่านและ/หรือดาวน์โหลดข้อมูลได้ทาง
  www.furnituresystem.com

  กรณีที่นักลงทุน และผู้เกี่ยวข้องมีข้อสงสัยและต้องการสอบถาม
  สามารถติดต่อได้ที่ฝ่ายกำกับหลักทรัพย์และประสานงานตลาดหลักทรัพย์และนักลงทุนสัมพันธ์

   นางสาววิสาร์กร อุ่นผล หมายเลขโทรศัพท์ (02)384 2876 ต่อ 2409 หรือ

  ทาง Email: visakorn@furnituresystem.com

  3. โครงสร้างการจัดการของบริษัทฯ โดยในรอบบัญชีปี 2554/2555
  บริษัทฯมีโครงสร้างการจัดการ 2 ชุด คือ คณะกรรมการบริษัท และคณะกรรมการตรวจสอบ
  โดยกรรมการที่เข้าร่วมประชุมในแต่ละคณะกรรมการ สรุปได้ดังนี้

  การเข้าร่วมประชุม / ประชุมทั้งหมด (ครั้ง)

  -------- ------------------------ ------------------ -------------------
  ลำดับที่    รายชื่อ                    คณะกรรมการบริษัท     คณะกรรมการตรวจสอบ

  1        นายวันชัย คุณานันทกุล         4/4                -

  2        นายมนู เลียวไพโรจน์         4/4                4/4

  3        นายสุพงศ์ ชยุตสาหกิจ         4/4                4/4

  4        นายเล็ก สิขรวิทย            4/4                4/4

  5        ดร.บุญวา ธรรมพิทักษ์กุล       4/4                -

  6        นายมติ ตั้งพานิช             4/4                -

  7        นางอรชร คุณานันทกุล         4/4                -

  8        นายสุรศักดิ์ คุณานันทกุล        4/4                -

  9        นางนภาพร หุณฑนะเสวี        4/4                -

  10       นายสุรพล คุณานันทกุล         4/4                -

  11       นายสิทธิชัย คุณานันทกุล        4/4                -
  -------- ------------------------ ------------------ -------------------

  4. บริษัทฯได้เปิดเผยขอบเขตและอำนาจหน้าที่ของคณะกรรมการและคณะกรรมการชุดย่อยต่าง ๆ
  ไว้ในแบบแสดงรายการข้อมูลประจำปี (แสดงรายละเอียดในหัวข้อเรื่องโครงสร้างการจัดการ)

5.  การรายงานการซื้อขายหลักทรัพย์ (แสดงรายละเอียดในหัวข้อเรื่องการใช้ข้อมูลภายใน)

  ที่ผ่านมาบริษัทฯไม่เคยเกิดกรณีที่กรรมการและผู้บริหารของบริษัทฯใช้ข้อมูลภายในเพื่อหาผลประโยชน์แก่ตนเองหรือผู้อื่นในทางมิชอบแต่อย่างใด

ในรอบบัญชีปี 2555/2556 บริษัทฯได้กำหนดแนวทางให้กรรมการ และผู้บริหาร
ส่งสำเนาให้เลขานุการบริษัท เป็นหลักฐานทุกครั้ง ที่มีการเปลี่ยนแปลงการถือครองหลักทรัพย์

6.  บริษัทฯกำหนดหลักเกณฑ์การรายงานการมีส่วนได้เสียของกรรมการและผู้บริหารดังนี้

การรายงานในครั้งแรก ภายใน 15 นับ

กรณีที่มีการเปลี่ยนแปลงข้อมูล แจ้งภายใน 30 วัน

โดยกำหนดให้จัดทำ เพื่อทบทวนรายงานทุกปี (สิ้นเดือนธันวาคม) แล้วนำส่งกลับภายใน 30 วัน

4.  ความรับผิดชอบของคณะกรรมการ (หมวดที่ 5)

1.  บริษัทฯตระหนักดีถึงความสำคัญต่อการกำกับดูแลกิจการที่ดี
    เพื่อเพิ่มความโปร่งใสและสร้างความเชื่อมั่น ให้กับพนักงาน ลูกค้า ผู้ถือหุ้นของบริษัทฯ
    ผู้มีส่วนได้ส่วนเสีย และสังคมโดยรวม รวมทั้งนักลงทุนทั่วไปทั้งภายในและต่างประเทศ
    โดยมีการจัดทำคู่มือจรรยาบรรณของบริษัทฯ เป็นลายลักษณ์อักษรและให้ถือปฏิบัติอย่างเคร่งครัด

2.  ตามข้อบังคับของบริษัทฯ การประชุมสามัญประจำปีทุกครั้งให้กรรมการจำนวนหนึ่งในสาม
    (1/3) ออกจากตำแหน่ง ถ้าจำนวนกรรมการจะแบ่งออกให้ตรงเป็นสาม (3) ส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสาม (1/3) ดังนั้น
    วาระการดำรงตำแหน่งของกรรมการจะอยู่ประมาณคราวละ 3 ปี

3.  นโยบายการดำรงตำแหน่งกรรมการในบริษัทอื่น บริษัทฯไม่ได้มีข้อกำหนดใด ๆ
    ในกรณีที่กรรมการแต่ละท่านจะไปดำรงตำแหน่งในบริษัทอื่น เนื่องจากเห็นว่า
    ไม่ได้กระทบต่อความสามารถและความเชี่ยวชาญของกรรมการ
    หากกรรมการยังสามารถอุทิศเวลาให้กับบริษัทฯได้อย่างเต็มที่ กล่าวคือ
    สามารถกำหนดนโยบาย ให้คำปรึกษาในการแก้ไขปัญหาต่าง ๆ
    ในการดำเนินธุรกิจในขอบเขตอำนาจหน้าที่ของกรรมการบริษัทได้

4.  คณะกรรมการบริษัท ครั้งที่ 2/2555 เมื่อวันที่ 14 พฤษภาคม 2555
    ได้อนุมัติจัดตั้งคณะกรรมการชุดย่อย มีจำนวนทั้งสิ้น 4 คณะ (เดิม 1 คณะ คือ
    คณะกรรมการตรวจสอบ) ประกอบด้วย คณะกรรมการตรวจสอบ
    คณะกรรมการสรรหาและกำหนดค่าตอบแทน คณะกรรมการกำกับดูแลกิจการ/บรรษัทภิบาล
    คณะกรรมการบริหารความเสี่ยง โดยได้มีการกำหนดหน้าที่ความรับผิดชอบ
    (แสดงรายละเอียดในหัวข้อเรื่องโครงสร้างการจัดการ)

  เพื่อความโปร่งใสและเป็นอิสระในการปฏิบัติหน้าที่ สมาชิกในคณะกรรมการชุดย่อย
  เป็นกรรมการอิสระทั้งหมด

5.  กรรมการผู้อำนวยการ และผู้บริหารระดับสูงสุด เป็นคนเดียวกัน (ไม่ใช่กรรมการอิสระ)
    แต่เนื่องจากท่านเป็นผู้มีความรอบรู้ในการดำเนินธุรกิจ ด้านเฟอร์นิเจอร์และอาคารสำเร็จรูป
    เป็นระยะเวลาที่ยาวนานถึง 59 ปี มีภาวะผู้นำ
    ซึ่งนำพาบริษัทฯให้ประสบความสำเร็จเป็นอย่างดี
    แต่เพื่อให้การทำหน้าที่ของคณะกรรมการชุดย่อยมีความเป็นอิสระอย่างแท้จริง
    กรรมการผู้อำนวยการ จะไม่เป็นกรรมการในคณะกรรมการชุดย่อย

6.  บริษัทฯได้ว่าจ้างบริษัท สอบบัญชีธรรมนิติ จำกัด
    มาดำเนินการตรวจสอบการปฏิบัติงานของหน่วยงานต่าง ๆ
    ให้เป็นไปตามแนวทางที่ได้กำหนดไว้ ตามแผนการตรวจสอบประจำปีที่ได้รับอนุมัติ
    และติดตามผลการแก้ไขปรับปรุง
    และรายงานผลการตรวจสอบโดยตรงต่อคณะกรรมการตรวจสอบ

  จากรายงานผลการตรวจสอบภายใน สำหรับรอบบัญชีปี 2554/2555 ซึ่งจัดทำโดยบริษัท
  สอบบัญชีธรรมนิติ จำกัด ไม่พบประเด็นความผิดพลาดที่เป็นนัยสำคัญ
  บริษัทฯมีระบบการควบคุมภายในที่รัดกุมเพียงพอ

  ตลอดจนการปฏิบัติตามระเบียบ และกฎหมายของหน่วยงานราชการต่าง ๆ เป็นไปอย่างถูกต้อง
  และได้มีการป้องกันทรัพย์สินมิให้ผู้บริหารและพนักงานนำไปใช้โดยมิชอบ

7.  ความขัดแย้งทางผลประโยชน์ (แสดงรายละเอียดในหัวข้อการดูแลเรื่องการใช้ข้อมูลภายใน
    (ข้อ 8.5))

  8. บริษัทฯได้จัดให้มีการประชุมคณะกรรมการ
  และได้ทำการแจ้งล่วงหน้าให้กรรมการแต่ละท่านทราบ โดยในรอบบัญชีปี 2554/2555
  มีการประชุมทั้งสิ้น 4 ครั้ง ในการประชุมแต่ละครั้ง คณะกรรมการ กรรมการผู้อำนวยการ
  และเลขานุการ ร่วมกันพิจารณาวาระการประชุม
  เพื่อให้แน่ใจว่าเรื่องที่สำคัญได้นำเข้ารวมไว้แล้ว
  และกรรมการแต่ละท่านมีความเป็นอิสระที่จะเสนอเรื่องเข้าสู่วาระการประชุม

  กรรมการผู้อำนวยการได้จัดสรรเวลาไว้อย่างเพียงพอ
  กรรมการได้ให้ความสนใจกับประเด็นทุกเรื่องที่นำเข้าสู่ที่ประชุมรวมถึงประเด็นการกำกับดูแลกิจการ
  ในบางประเด็นที่มีข้อมูลไม่เพียงพอ
  กรรมการบริษัทสามารถติดต่อขอข้อมูลเพิ่มเติมผ่านเลขานุการของบริษัทได้ตลอดเวลา

  รายงานการประชุมของคณะกรรมการบริษัทประกอบด้วยสาระสำคัญ เช่น
  วันเวลาที่เริ่มและเลิกประชุม รายชื่อกรรมการที่เข้าประชุมและไม่ได้เข้าร่วมประชุม
  สรุปสาระสำคัญของเรื่องที่เสนอ สรุปประเด็นการอภิปรายและข้อสังเกต
  มติคณะกรรมการและความเห็นของกรรมการ
  ซึ่งบริษัทฯได้จัดเก็บรายงานการประชุมของคณะกรรมการบริษัทเป็นอย่างดี สามารถสืบค้นได้ง่าย
  แต่ไม่สามารถแก้ไขโดยไม่ผ่านที่ประชุมคณะกรรมการ

  ในรอบบัญชีปี 2555/2556 คณะกรรมการบริษัทมีนโยบาย
  ให้กรรมการที่ไม่เป็นผู้บริหารมีโอกาสที่ประชุมกันเองอย่างน้อยปีละ 1 ครั้ง
  เพื่ออภิปรายปัญหาทั่วไปเกี่ยวกับการจัดการหรือการกำกับดูแลกิจการของบริษัทฯ
  โดยมีการแจ้งให้กรรมการผู้อำนวยการทราบ
  เพื่อให้ฝ่ายจัดการไปดำเนินการเกี่ยวกับประเด็นอภิปรายดังกล่าว

9.  มีการกำหนดนโยบายและหลักเกณฑ์การจ่ายค่าตอบแทนกรรมการที่ชัดเจน
    และได้มีการเสนอขออนุมัติจากผู้ถือหุ้นทุกปี โดยพิจารณาตามหลักเกณฑ์ของความโปร่งใส
    สามารถตรวจสอบได้
    รวมทั้งอยู่ในระดับที่เหมาะสมและเพียงพอที่จะจูงใจและรักษากรรมการไว้ได้

10. กรณีมีกรรมการเข้าใหม่
    คณะกรรมการบริษัทได้มอบหมายให้เลขานุการบริษัทเป็นผู้จัดส่งเอกสารสรุปลักษณะธุรกิจ
    โครงสร้างองค์กร การดำเนินงาน ข้อบังคับ ระเบียบ นโยบายที่สำคัญ
    รวมทั้งข้อมูลเกี่ยวกับข้อพึงปฏิบัติของกรรมการตามข้อกำหนดของตลาดหลักทรัพย์ฯ
    และสำนักงานกลต.
    ให้แก่กรรมการเข้าใหม่เพื่อให้สามารถปฏิบัติหน้าที่ในฐานะกรรมการบริษัทจดทะเบียนได้อย่างครบถ้วน

11. บริษัทฯตระหนักถึงความสำคัญในการพัฒนาความรู้ของกรรมการ
    โดยสนับสนุนและอำนวยความสะดวกให้กรรมการได้รับการฝึกอบรมและเพิ่มเติมให้ความรู้ต่าง
    ๆ ที่ผ่านมากรรมการได้เข้าร่วม (คิดเป็นร้อยละ 91 ของจำนวนกรรมการทั้งคณะ)
    ในการอบรมกับสมาคมส่งเสริมสถาบันกรรมการบริษัทไทย

12. บทบาทหน้าที่และขอบเขตความรับผิดชอบของตำแหน่งเลขานุการบริษัท
    ได้แสดงรายละเอียดในหัวข้อเรื่องโครงสร้างการจัดการ

8.5 การดูแลเรื่องการใช้ข้อมูลภายใน

บริษัทฯได้มีการจัดทำคู่มือจรรยาบรรณของบริษัทเป็นลายลักษณ์อักษร
โดยครอบคลุมเรื่องการใช้ข้อมูลภายในดังนี้

- ห้ามมิให้กรรมการ ผู้บริหาร รวมถึงคู่สมรส
บุตรที่ยังไม่บรรลุนิติภาวะของผู้บริหารดังกล่าวใช้ข้อมูลภายในซึ่งยังมิได้เปิดเผย เพื่อทำการซื้อขาย
โอน หรือรับโอนหลักทรัพย์ที่ออกโดยบริษัทฯ
ก่อนที่ข้อมูลนั้นจะเปิดเผยสู่สาธารณชนโดยพระราชบัญญัติหลักทรัพย์และตลาดหลักทรัพย์ พ.ศ.2535

-
กำหนดให้กรรมการและผู้บริหารรายงานการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทยทุกครั้งที่มีการซื้อขาย
โอน หรือรับโอนหลักทรัพย์ที่ออกโดยบริษัทฯ ภายใน 3 วันทำการ นับจากวันที่มีการซื้อขาย โอน
หรือรับโอน และจัดส่งสำเนารายงานดังกล่าวจำนวน 1 ชุด ให้แก่เลขานุการบริษัท
เพื่อเก็บไว้เป็นหลักฐาน

-
ขอความร่วมมือกรรมการผู้บริหารรวมถึงคู่สมรสและบุตรที่ยังไม่บรรลุนิติภาวะของผู้บริหารดังกล่าวไม่ทำการซื้อขายหลักทรัพย์ในช่วง
1 เดือน ก่อนที่ข้อมูลงบการเงิน หรือ ข้อมูลอื่นจะเผยแพร่ต่อสาธารณชน

- กรณีที่มีผู้ไม่ปฏิบัติตามข้อกำหนดข้างต้นจะถือว่ากระทำผิดวินัยของบริษัทฯ
ซึ่งบทกำหนดโทษจะเริ่มตั้งแต่ การตักเตือน การพักงาน จนถึงการเลิกจ้าง

  8.6 บุคลากร

  (คน)

  ---------------------- ---------------- ---------------- ----------------
  บุคลากร                 ปี 2553           ปี 2554           ปี 2555

                         จำนวน            จำนวน            จำนวน

  พนักงานรายเดือน          749              732              775

  พนักงานรายวัน            401              489              450

  รวม                    1,150            1,230            1,225
  ---------------------- ---------------- ---------------- ----------------

  การเปลี่ยนแปลงจำนวนพนักงานอย่างมีนัยสำคัญ

  บริษัทฯ ไม่มีการเปลี่ยนแปลงจำนวนพนักงานอย่างมีนัยสำคัญในรอบปีที่ผ่านมา

  ข้อพิพาทด้านแรงงานในรอบ 3 ปีที่ผ่านมา

  บริษัทฯไม่มีข้อพิพาทด้านแรงงานในรอบ 3 ปีที่ผ่านมา

บริษัทฯ ได้จัดตั้งเงินกองทุน
สำรองเลี้ยงชีพพนักงานตามความในพระราชบัญญัติกองทุนสำรองเลี้ยงชีพ พ.ศ.2530 และ 2542
ตามระเบียบกองทุน บริษัทฯและพนักงานต้องจ่ายสะสมเข้ากองทุนนี้เป็นร้อยละ 2
ของเงินเดือนพนักงาน โดยพนักงานจะได้รับเงินสมทบของบริษัทฯ
เมื่อลาออกจากบริษัทฯภายหลังจากที่ทำงานครบ 1 ปีขึ้นไป ตามอัตราเงินสมทบที่กำหนดไว้
ส่วนที่บริษัทฯจ่ายสมทบเข้ากองทุนและบันทึกเป็นค่าใช้จ่ายในปี 2554/2555 มีจำนวน 4.59
ล้านบาท

  ค่าตอบแทนรวมของพนักงาน

ค่าตอบแทนรวมของพนักงานรายเดือน และพนักงานรายวันของบริษัทฯทั้งหมดในรูปของเงินเดือน
โบนัส ค่าล่วงเวลาและค่าตอบแทนอื่นๆ เป็นจำนวนเงินรวม 456 ล้านบาท

ด้านการพัฒนาบุคลากร

บริษัทฯตระหนักถึงความสำคัญของพนักงานซึ่งเป็นทรัพยากรที่มีค่า
และเป็นปัจจัยหลักที่สำคัญต่อความสำเร็จในการดำเนินธุรกิจของบริษัทฯ ในรอบปีที่ผ่านมา บริษัทฯ
ได้ดำเนินการพัฒนาบุคลากรของบริษัทฯ ผ่านการฝึกอบรม และการดำเนินโครงการต่างๆ ดังต่อไปนี้

1. การจัดฝึกอบรมภายในบริษัทฯ เพื่อเพิ่มพูนความรู้ ความสามารถ และทักษะการทำงาน
โดยให้ความสำคัญในการพัฒนาทักษะด้านการปฏิบัติงานให้แก่พนักงานในแต่ละระดับ
เพื่อให้สอดคล้องกับการดำเนินธุรกิจของบริษัทฯ ในปัจจุบันและอนาคต
และสอดคล้องกับระบบการจัดการด้านคุณภาพ ISO 9001
ระบบการจัดการความปลอดภัยอาชีวอนามัยและสิ่งแวดล้อม ISO 14001 และ OHSAS 18001
ระบบการจัดการพลังงาน รวมทั้งการพัฒนาทักษะในการทำงานให้แก่พนักงานในสายการผลิต
และงานขายแก่พนักงานที่ปฏิบัติงานในฝ่ายขายและการตลาด

2.  จัดส่งพนักงานเข้าร่วมกับการฝึกอบรมและสัมมนากับสถาบันภายนอก ทั้งภาครัฐและเอกชน
    เพื่อเพิ่มพูนความรู้ ทักษะความสามารถของพนักงาน
    และเพื่อให้พนักงานมีโอกาสแลกเปลี่ยนข้อมูลกับองค์กรอื่นๆภายนอกบริษัท

3. ร่วมมือกับศูนย์การศึกษานอกโรงเรียน (กศน.) อำเภอเมืองสมุทรปราการ
ในการจัดการเรียนการสอนในระดับประกาศนียบัตรวิชาชีพ สาขาช่างซ่อมบำรุง
โดยใช้สถานที่ในการจัดการเรียนการสอนภายในบริษัท
และสนับสนุนให้บุคลากรภายในได้ร่วมเป็นทีมอาจารย์ผู้สอนในหลักสูตรดังกล่าว
โดยมีพนักงานที่เข้ารับการศึกษาและจบการศึกษา รวมทั้งสิ้น 30 คน

4. ร่วมมือการสถาบันต่างๆ ทั้งภาครัฐ และเอกชน ในการพัฒนาบุคลากร และระบบงานต่างๆ อาทิ

4.1 ร่วมมือกับคณะอาจารย์ที่ปรึกษา จากวิทยาลัยอาชีวะทั้งภาครัฐและเอกชน
เพื่อพัฒนาขีดความสามารถในการทำงานของพนักงานและได้รับการพัฒนาความสามารถได้ถูกต้องและตรงจุด
ภายใต้โครงการ “สร้างเสริมสมรรถนะอาชีพ”

4.2 ร่วมมือกับสมาคมส่งเสริมเทคโนโลยี(ไทย–ญี่ปุ่น) จัดทำโครงการ
“ศูนย์เพิ่มผลิตภาพและลดต้นทุนแห่งบริษัทสยามสตีล”
โดยมีวัตถุประสงค์เพื่อพัฒนาระบบฐานข้อมูลและระบบรายงานข้อมูลการผลิต
เพื่อใช้ในการวิเคราะห์และตรวจสอบประสิทธิภาพการบริหารงานผลิตอย่างเป็นระบบ
พร้อมทั้งเพื่อส่งเสริมให้พนักงานตระหนักถึงความสำคัญของการบริหารจัดการต้นทุน

4.3 จัดทำโครงการ “การบริหารผลการปฏิบัติงานอย่างมีประสิทธิภาพ” ร่วมกับบริษัท ดีลอยท์ ทู้ช
โธมัทสุ ไชยยศ จำกัด โดยมีวัตถุประสงค์เพื่อปรับปรุงระบบการบริหารผลการปฏิบัติงาน
(Performance Management System)
ให้สามารถตอบสนองและสนับสนุนเป้าหมายการดำเนินธุรกิจของบริษัทฯ

4.4 ให้ความร่วมมือกับ สำนักงานกองทุนการสร้างเสริมสุขภาพ (สสส.) ในการจัดโครงการ
“สถานประกอบการเสริมสร้างสุขภาพ”
โดยมีวัตถุประสงค์เพื่อส่งเสริมและสนับสนุนให้พนักงานมีความรู้ ความเข้าใจ
และตระหนักถึงความสำคัญในการดูแลสุขภาพทั้งทางกายและจิตใจ
ร่วมทั้งให้ตระหนักถึงโทษของสารเสพติด และการพนันทุกประเภทผ่านการจัดกิจกรรมในรูปแบบต่างๆ
มากมาย อาทิ การอบรมให้ความรู้ การจัดนิทรรศการ การจัดกิจกรรมออกกำลังกาย
การจัดตั้งคลีนิคเลิกเหล้า-บุหรี่ ฯลฯ

นอกจากนี้
เพื่อส่งเสริมและสร้างให้พนักงานมีความตระหนักในการทำงานด้วยความรับผิดชอบต่อสังคม บริษัทฯ
เปิดโอกาสให้พนักงานได้เข้ามามีส่วนร่วมกับการดำเนินกิจกรรมต่างๆ เพื่อชุมชนต่างๆ อาทิ

-   โครงการ “สยามสตีลอาสา”
    รับพนักงานที่มีจิตอาสาออกเยี่ยมและมอบสิ่งของที่จำเป็นแก่ผู้ด้อยโอกาสในชุมชน
    ร่วมกับผู้แทนของชุมชน

-   โครงการ “ปรับปรุงที่พักอาศัยให้แก่ผู้ด้อยโอกาส”
    จัดทีมพนักงานอาสาเข้าดำเนินการปรับปรุงซ่อมแซมที่พักอาศัยแก่ผู้ด้อยโอกาส

-   โครงการ “บริจาคโลหิตกับสภากาชาดไทย” ซึ่งเป็นโครงการต่อเนื่องมานานกว่า 10 ปี
    ที่บริษัทฯ โดยความร่วมมือกับสภากาชาดไทย
    ได้ดำเนินการรับบริจาคเลือดจากพนักงานที่มีความเสียสละและจิตเป็นกุศลเพื่อช่วยเหลือเพื่อนมนุษย์ที่มีความจำเป็นต้องใช้เลือดในการรักษาพยาบาล